સેકટર ૧૯ સ્થિત ગુજરાત રાજય પ્રાથમિક શિક્ષક પસંદગી સમિતી કચેરીનાં સમિતીનાં સભ્ય સચિવ મહેશકુમાર રાવલ દ્વારા નોંધાવવામાં આવેલી ફરીયાદ પ્રમાણે ગુજરાતી માધ્યમનાં વિદ્યા સહાયકો ની ૧૩૦૦ જગ્યા માટે ભરતી બહાર પાડવામાં આવી હતી. જેમાં સામાન્ય માટે ૭૩૩ જગ્યા, અનુ.જાતિ માટે ૧૧૩ જગ્યા, ઓબીસી માટે ૩૯૪ જગ્યા તથા કુલ પૈકી શારીરિક અશક્તો (પીએચ) માટે ૪૩ જગ્યા અનામત હતી. જે પૈકી કેટલાક ઉમેદવારોએ શારીરિક અશક્ત ઉમેદવાર ની જગ્યા માટે ઉમેદવારી નોંધાવી હતી અને પસંદગી પણ પામ્યા હતા. જેમાંથી પસંદગી પામેલા ઉમેદાવારો દ્વારા ટેટ ૧ની પરીક્ષાનાં સીટ નંબરો તેમનાં ફોર્મમાં દર્શાવવામાં આવ્યા હતા.